1 ओवता पौलुस एने सिलास अम्फिपुलीस एने अपुल्लोनिया माय रेन थिस्सलुनिक्यो माय आवा, ताहरी यहुदिन एक बोक्ती केरन्यो गेर एतो। 2 पौलुस तान रितीन गेत बोक्तीन गेरा माय गीयो, एने तीन विहेवणेन दिह वोर चोखाली पुस्तेक माय रेन ता हिऱ्यो बोलचाल किरते रिनो। 3 एने ज्यी वातीन मतलब खोली खोलीन सोमजाड़तालो काय मसीह दुख वेठणेन एने मुरेल माय रेन जीव उठणे, जोरेवरी एतो। एने "ज्यो तोस यीशु हे, जान बाराम मी तुमूह पारचार केरथु, मसी हे।" 4 ता माय रेन थोड़ाक माणहे सहमत एन पौलुस एने सिलासा हेऱ्या बेचकाय गीया; बोगवानान बोक्ती केरनारे जुलूम होवटा बिगेर यहुदि बी ता माय बेचकाय गीया, न्या माय महत्वपुर्ण मुखी बायकु बी बेचकायेल एत्यु।
5 पुण यहुदि कुयराय माय बोराय गीया, एने आटा माय रेन थोड़ाक खाराब माणहाह आरही लेदा। एने गेरदी एकठी केरीन गावा माय देंगो केरने बाज गीया, एने यासोनान गेर पोर चेड़ाय केरीन कोसीत केऱ्या काय पौलुस एने सिलासाह माणहान सामने लावे। 6 पुण जेवी ताहरी ताह नाह सापोड़नो, तेवी ता यासोन एने थोड़ाक विश्वासी बायाख गावान आदिकारी फाय गीहलीन ली गीया एने आयड़ीन केणे बाज गीया, "ज्या माणहे आखी जागे तेकलीत पायदा केर दियेल हेते! एने न्या बी आव लागेल हेते, 7 एने यासोन ताह तान गेरा माय थोबाड़ेल हे। एने ता आखान आखा केसर ने उकुमान ज्यो केयीन विरोद केरतेह काय यीशु नावान काल्लो दिहरो राजा हे।" 8 ता माणहाह एने गावान आदिकारीह ज्यो होमलावीन बोड़काव देना। 9 तानकेरता ता यासोनान एने बाकी माणहाफ रेन जामीन लेएन ताह सोड़ देना।
10 विश्वासी बाहख चालोच रातीम रात पौलुस एने सिलासाह बिरीया माय मोकेल देना; एने ता ताहरी पोचीन यहुदिन बोक्ती केरन्या गेरा माय गीया। 11 ज्या माणहे थिस्सलुनिक्योन यहुदिह रेन मोकला मोनान एता। काहाकाय ता मोटली खुसी माय वचनाह मान लेदा, एने दाड़ीन चोखाली पुस्तेक माय द्यान देन चोकसी केरती रेना काय ज्यी वातु पौलुस कियेल हे, ती खेरी हे काय नाह। 12 ज्यान परिणाम माय रेन जुलूम जाणे; एने ता हेऱ्या जुलूम बिगेर यहुदि बायकु एने एदमी बी बुरहो केऱ्या। 13 पुण जेवी थिस्सलुनिक्योन यहुदिह मालुम एनो काय बिरीया माय बी पौलुस बोगवानान वचन केणे बाजरिनोह, तेवी ता ताहरी बी जाईन माणहाह बोड़कावणे एने देंगो केरने बाज गीया। 14 तेवी विश्वासी बाहख पौलुसाह देरीया निही जाणेन केरता चालोच मोकेल देना, पुण सिलास एने तीमुथीयुस ताहरीच रेय गीया। 15 पौलुसाह विश्वासी बाहख एथेंस वोर ली गीया; एने सिलास एने तीमुथीयुस ने केरता ता पौलुस फाय रेन ज्यो उकुम लेन वोलना काय बेरीया माय ताह जेल्दी मोकेल दिज्यो।
पुण दिहरा केया, "ज्यो दिहरा देवान पारचार केरनार देखाह।" काहाकाय पौलुस यीशुन पोशो जीव उठणेन पारचार केरतालो।* 17:18 यीशु एने पोशो जीव उठणो; युनानी बाषा माय "पोशो जीव उठणो" ज्यो स्त्री लिंग ने संग्या एगदी देवीन नाव सोमजाय जाय सिकेह। 19 तेवी ता पौलुसाह ता हेऱ्या हेयरान अरीयुपगुसान पोंचा माय ली गीया, एने फुसणे बाज गीया, "आमु जाण सेकतेह काय जो नोवालो हिकवोण तु किथे, काय हे। 20 काहाकाय आमु होमलेल नाह ओहल्यु वातु तु होमलावेह, तानकेरता आमु जाणने होदतेह काय ज्यु वातुन मतलब काय हे।" 21 (काहाकाय आखा एथेंस माय रेणारे माणहे एने ताहरी रेणारे दिहरा देसान माणहे, आखा तान नोवाल्यु नोवाल्यु वातु होमेलने एने केणे माय टेम जावाड़ताला।)
32 मुरेलान पोशो जीवतो एणेन ज्यी वातीह होमलीन माणहे पौलुसान टिंगेल केरने बाज गीया, पुण थोड़ाक माणहे केया, "ज्यी वात आमु तुवा फाय रेन पोशा होमेलने होदतेह।" 33 उलोक एणेन बाद पौलुस तान विची माय रेन निकलीन जात रिनो। 34 पुण थोड़ाक माणहे ता हेऱ्या बेचकाय गीया, एने बुरहो केऱ्या; जा माय दियुनुसीयुस जो पोंचान सदस्य ईतो, एने दमरीस नावान एक बायकु एती, एने ता हेऱ्या उंजु बी थोड़ाक माणहे एता।
*17:18 17:18 यीशु एने पोशो जीव उठणो; युनानी बाषा माय "पोशो जीव उठणो" ज्यो स्त्री लिंग ने संग्या एगदी देवीन नाव सोमजाय जाय सिकेह।
